Ioannes Murrell
Ioannes, vulgo John Murrell, qui Londinii anno circiter 1625 floruit, fuit scriptor Anglicus de re coquinaria. Anno 1615 A New Booke of Cookerie annis insequentibus saepe reimpressum, anno 1617 A Daily Exercise for Ladies and Gentlewomen (ubi de cibis condiendis disseritur), mox etiam A New Book of Carving. Auctor stylos coquendi Franciae et Bataviae bene cognovisse censetur. Opera sua feminis honestioribus (sed haud celebribus) dicavit: anno 1615 dominae Francis Herbert, anno 1617 librum de cibis condiendis Elizabethae Bingham, anno 1630 primum librum de arte coquinaria Marthae Hayes, librum alterum dominae Browne.